**Litomyšl** (njemački: *Leitomischl*) je grad na rijeci Loučná u Češkoj, u pokrajini Pardubice. Dvorac Lytomišl je upisan na UNESCO-v popis mjesta svjetske baštine u Europi. Naselja u općini Litomyšl su: Litomyšl-město, Kornice, Lány, Nedošín, Nová Ves u Litomyšle, Pazucha, Pohodlí, Suchá, Zahájí i Záhradí.

Povijest
--------

Litomyšl se prvi put spominje 981. godine u "Kronikama Bohemije" (*Chronica Boemorum*) Kozme Praškog kao naselje Slavena. Koncem 11. stoljeća tu je vojvoda Břetislav II. podigao benediktinski samostan ispod dvorca

Svojim smještajem u istočnom kraju Bohemije postao je značajnom strateškom lokacijom u 13. stoljeću na važnom trgovačkom putu za Trstenice u Moravskoj.

Dvorac u Litomyšlu
Lytomišl je bio i značajno vjersko središte osnutkom druge biskupije u Češkoj 1344. godine koja je ugašena tijekom Husitskih ratova.

Od 1567. grad pripada češkom pukovniku Vratislavu II. Pernštejnskom koji u duhu pprotureformacije gradi renesansni dvorac, a protestanti napuštaju grad. God. 1640. Pijaristi u gradu osnivaju gimhaziju s odsjekom za filozofiju, a u sklopu dvorca promoviraju kazališni i glazbeni život. Poslije Tridesetogodišnjeg rata gradom vlada obitelj Trauttmansdorff, a od 1855. grof od Waldsteina, te od 1855. kraljević iz obitelji Thurn und Taxis.

Grad je uništen i u Napoleonskim ratovima, a u 19. stoljeću, škola u Litomyšlu je imala veliki značaj za češki narodni preporod.

Znamenitosti
------------

Slikoviti renesansni dvorac u Litomyšlu, izgrađen od 1568.-1581. nalazi se na popisu UNESCO-ve Svjetske baštine. U njemu se rodio slavni češki skladatelj, Bedřich Smetana. U kompleksu dvorca nalaze se raskošne sobe, alli i barokno kazalište, amfiteatar u parku i Smetanina kuća. Danas se u svima održavaju različiti glazbeni događaji i izvedbe koji bogate kulturnu ponudu grada kroz cijelu godinu. God. 1994. dvorac je bio mjesto sastanka sedam predsjednika srednjoeurpskih država.

Središnji trg u gradu je izdužen i jedan je od najvećih u Češkoj. Na njemu se nalazi gotička gradska vijećnica (1418.) i nizovi renesansnih i baroknih kuća s arkadama i nadsvođenim sobama. Najznamenitija od njih je "Kod viteza" (*U Rytířů*) koja ima slikovito pročelje.

Samostan je iz 18. stoljeća s Crkvom otkrića sv. Križa (*Kostel nalezení sv. Kříže*) u kojoj je mauzolej obitelji Trauttmansdorff. U Pijarskom učilištu iz 16. st. je danas gradski muzej, a samostanski vrtovi su gradski park s brojnim skulpturama.

* Dugi gradski trgDugi gradski trg
* Crkva sv. KrižaCrkva sv. Križa
* Crkva Otkrića Isusova križaCrkva Otkrića Isusova križa
* Ulica pjesnika Váchala s grafitima prema njegovim crtežimaUlica pjesnika Váchala s grafitima prema njegovim crtežima

Slavni stanovnici
-----------------

* Bedřich Smetana (1824.–1884.), skladatelj
* Alois Jirásek, pisac i utemeljitelj Gimnazije
* Josef Váchal, pjesnik, slikar i arhitekt
* August von Jilek

Gradovi prijatelji
------------------

Litomyšl ima ugovore o partnerstvu sa sljedećim gradovima:

* Keszthely, Mađarska
* Levoča, Slovačka
* Łańcut, Poljska

Izvori
------

* Joachim Bahlcke: Handbook of historical sites : Bohemia and Moravia, Stuttgart 1998. str. 330-332. ISBN 3-520-32901-8

Vanjske poveznice
-----------------

***Litomyšl*** na Wikimedijinoj ostavi

* Službena stranica grada Arhivirano 2011-02-19 na Wayback Machine-u () ()
* Činjenice, znamenitosti, povijest

| * p
* r
* u
Svjetska baština u Češkoj |
| --- |
|  | Český Krumlov • Palača Kroměříž s parkom • Historijsko selo Holašovice  • Stup Presvetog Trojstva u Olomoucu  • Jevrejska četvrt i Bazilika sv. Prokopija u Třebíču  • Kutná Hora • Lednice-Valtice  •  Dvorac Litomyšl  • Hodočasnička crkva sv. Ivana Nepomuka  • Prag • Historijski centar Telča  • Vila Tugendhat u Brnu
 | Češka zastava |
| **Nematerijalna svjetska baština u Češkoj**

Slovački verbunk, regrutacijski ples  • Sokolarstvo1)  • Pokladni običaji u području Hlinecko  • Povorka kraljeva u jugoistočnoj Češkoj |
| 
1) Nematerijalna svjetska baština više zemalja   |